दो फैंस कुर्सी पर गिरे, सुरक्षा गार्ड ने सुलझाया मामला
Indian Premier League (IPL) 2023 - DC Vs SRH Match Updates. दिल्ली के अरूण जेटली स्टेडियम में शनिवार को दिल्ली कैपिटल्स और सनराइजर्स हैदराबाद के बीच IPLके डबल हेडर का दूसरा मैच खेला गया। मैच के दौरान स्टैंड में कुछ फैंस आपस में भिड़ गए
दिल्ली के अरुणजेटली स्टेडियम में शनिवार को दिल्ली कैपिटल्स और सनराइजर्स हैदराबाद के बीच IPLके डबल हेडर का दूसरा मैच खेला गया। मैच के दौरान स्टैंड में कुछ फैंस आपस में भिड़ गए। जिसका वीडियो सोशल मीडिया पर वायरल हो रहा है। हालांकि, फैंस के आपस में भिड़ने की वजह साफ नहीं हो पाई है। ऐसा माना जा रहा है कि किसी बात को लेकर दोनों पक्षों के बीच कहा-सुनी हो गई। देखते ही देखते मारपीट तक मामला पहुंच गया। इस दौरान दो लोग कुर्सी पर भी गिर पड़े।
स्टैंड में आपस में कुछ लोगों को लड़ते हुए देखकर अन्य लोगों ने शांत कराने की कोशिश की। पर दोनों पक्षों में से किसी ने बात नहीं सुनी। हालांकि बाद में सुरक्षा गार्ड ने आकर मामले को शांत किया।
दिल्ली कैपिटल्स को सनराइजर्स हैदराबाद ने 9 रन से हराया
हैदराबाद ने टॉस जीतकर पहले बैटिंग करते हुए 20 ओवर में 6 विकेट पर 197 रन बना दिए। 198 रन का टारगेट चेज करते हुए दिल्ली की टीम 20 ओवर में 6 विकेट पर 188 रन ही बना सकी।
दिल्ली की छठी हार
दिल्ली के लिए IPLसीजन कुछ खास नहीं रहा है। अब तक खेले आठ मैचों में दिल्ली को केवल सिर्फ दो मैचों में ही जीत मिली है। दिल्ली पॉइंट टेबल में सबसे नीचे आठवें नंबर पर है। जबकि गुजरात टाइटंस आठ मैचों में से 6 मुकाबले जीत कर पॉइंट टेबल में टॉप पर है।